google/wiki40b huggingface dataset:
Interne linjer

Interne linjer er et begrep innen strategi ved krigføring og betyr at den krigførende part som har god kommunikasjon innenfor sitt område (veier, jernbaner osv.) har en fordel over en motpart som ikke har det. Stort sett vil denne fordelen øke, dersom området begrenses. Ved bruk av interne linjer kan en krigførende part som er omringet raskere bringe frem forsterkninger og forsyninger, derved lettere starte flere angrep på ulike steder.
Gerd Janne Kristoffersen

Bakgrunn og yrkeskarriere

Hun er utdannet sykepleier fra Innherred sykepleierhøgskole fra 1974, og har senere videreutdannet seg i ledelse og pedagogikk. Hun har hatt ulike stillinger som sykepleier, faglærer og oversykepleier, det meste av tiden ved Innherred sykehus.

Politisk arbeid

Hun var medlem av Verdal kommunestyre og formannskap 1991–1995, medlem av Nord-Trøndelag fylkesting 1995–1999 og ordfører i Verdal 1999–2005. Av tillitsverv i partiet kan nevnes nestleder i Nord-Trøndelag Arbeiderparti 1997–1999, medlem av Arbeiderpartiets landsstyre 1997–1999, medlem av Arbeiderpartiets gruppestyre på Stortinget 2008–2009 samt leder i Nord-Trøndelag Arbeiderparti 2008–2012. Hun var innvalgt på Stortinget fra Nord-Trøndelag i 2005, hvor hun satt i Stortingets finanskomité. Hun ble gjenvalgt ved stortingsvalget i 2009 og var medlem i Kirke-, utdannings- og forskningskomiteen.
Parisavtalen (1303)

Parisavtalen ble undertegnet i 20. mai 1303 av Filip IV av Frankrike og Edvard I av England. Basert på vilkårene i traktaten, ble Gascogne overdradd til England igjen fra Frankrike under hundreårskrigen. Dessuten ble det laget et arrangement der Filips datter giftet seg med Edvards sønn (Edvard II av England).
Chlorocala affinis

Utseende

En middelsstor, avlang, blank gullbasse. Hode, pronotum og scutellum er svarte, dekkvingene grønnlige med en bred, svart sømstripe.

Levevis

Larvene utvikler seg i død ved som er angrepet av hvitråte. De voksne billene kommer gjerne til sevjeutfloder og andre steder der søte plantsafter er tilgjengelige.

Utbredelse

Arten er kjent fra Elfenbeinskysten og Kongo.
Telmex

Telmex (Teléfonos de México) er et meksikansk telekommunikasjonselskap som opererer i store deler av Amerika. Selskapet ble stiftet i 1947 og det var statlig eid frem til 1991. I 1990 startet presidenten Carlos Salinas de Gortari med en omfattende privatisering. Carlos Slim Helú var en av investorene som ble med i utviklingen videre da blant annet markedet for mobiltelefoner og Internettilgang blomstret opp.
Schleiden

Schleiden er en by i den tyske delstaten Nordrhein-Westfalen. Den ligger i Eifelfjellene, i  Kreis Euskirchen, og har 13 957 innbyggere per 2004. En turistjernbanelinje knytter Schleiden sammen med Kall. Denne jernbanelinja er en del av den regionale strekningen fra Köln til Trier.
Tord Asle Gjerdalen

2000–2007

Gjerdalen har to ganger takket nei til å være med på det norske langrennslandslaget, for å prioritere medisinstudiene. Som 16–17-åring var Tord Asle nesten uslåelig, men påfølgende sesong, da han var 18 år gammel, slet han mye med sykdom. Gjerdalen debuterte i verdenscupen i Trondheim i 2004. Etter en god forsesong i 2005/06-sesongen ble han tatt ut på det norske laget til OL i Torino. Han fikk gå både jaktstart og 50 km fellesstart. Han fikk sin beste plassering med 15.-plass på 50 km, der han også var beste nordmann.

2007–2013, i verdenstoppen

Han fikk sitt store gjennombrudd i 2007/08-sesongen. Han ble beste nordmann i Tour de Ski med fjerdeplass. I Falun fikk han sin første individuelle pallplassering i verdenscupen da han ble nummer 2 på jaktstarten etter tsjekkeren Lukáš Bauer. Han kom på delt fjerdeplass i verdenscupen denne sesongen, sammen med Giorgio Di Centa.
Da Petter Northug vant 50 km fristil i VM i Liberec 2009 ble Gjerdalen av mange tildelt mye av æren for at Northug vant gullet, blant annet ved å bremse tet-feltet mens Northug byttet ski. Gjerdalen endte selv på 20.-plass etter et stavbrekk noen få kilometer før målgang.
Under Ski-VM i Oslo i mars 2011 tok Gjerdalen bronsemedalje på 50 km fellesstart, og han gikk på det norske laget som tok gull på 4×10 km stafett. De andre på laget var Martin Johnsrud Sundby, Eldar Rønning og Petter Northug.
I Ski-VM 2013 i Val di Fiemme tok Gjerdalen bronse på 15 km fri teknikk med intervallstart etter Petter Northug og Johan Olsson. Gjerdalen gikk første etappe på det norske laget som tok gull på 4×10 km stafett. De andre på laget var Eldar Rønning, Sjur Røthe og Petter Northug. Gjerdalen ble nummer tolv på 30 km duatlon og nummer seks på 50 km klassisk med fellesstart.
Han ble nummer seks sammenlagt i Tour de Ski 2013/14.

Langløp

Gjerdalen begynte i 2014 å satse på langløp. Han vant Marcialonga tre år på rad fra 2015 til 2017, og han vant Toblach-Cortina både i 2016, 2017 og 2018. Han vant Kaiser Maximilian Lauf i 2017 og 2018, og han vant La Diagonela og Reistadløpet i 2018. 
Sammenlagt kom han på tredjeplass i Ski Classics 2014/15, andreplass i Ski Classics 2015/16 og førsteplass i Ski Classics 2016/17 og Ski Classics 2017/18.
Wienerlied

Det tyske uttrykket Wienerlied (flertall: Wienerlieder; bokstavelig norsk oversettelse «Wienersang») betegner en form for musikk spesielt assosiert med Heuriger-kulturen i Østerrike. Musikkformen består av folkesang i kombinasjon med kontragitar (en spesiell form for en østerriksk akustisk gitar).
Wienerliedene har sin opprinnelse i såkalt «Benke-sang»; der omreisende sangere i Østerrike fremførte musikken sin på en benk, med et stort lerret bak seg, med malte bilder av det de sang om. Sangene var historier om mirakler, naturkatastrofer, mord og tragedier, som på samme tid skulle sjokkere, men også belære folk. Wienerlieden karakteriseres ved sin rike kromatikk og harmonikk, og mange tempoendringer: sangeren synger langsommere eller hurtigere ettersom hva teksten handler om. Wienerliedene søker å gjenspeile wienerens holdninger og gemytt, og beskriver ofte de byens kjente bygninger og landemerker, som Stefansdomen, Slott Schönbrunn og Donau.
Tarkjell Våkråk

Tarkjell Våkråk (død 3. april 1694) var en spelemann fra Nore i Numedal.
Tarkjell Våkråk var sønnesønn av lagrettemannen Tarkjell Ro, og mest husket fordi han skulle dømmes for drap på en gårdsgutt i 1693. Før han kom så langt, var han bedt om å spille i bryllup i Villand, Hovet i Hol. Her kom han i trette med en Per Hermansson, som stakk ham ned mens han spilte til maten. Han døde av blodtap samme dag. 
Tarkjell Våkråk regnes som den første navngitte fele-spelemann i Numedal. Det er ingen opplysninger om hva slags fele han kan ha brukt. Det hevdes at han kan ha fått instrumentet gjennom kontakt med gruvesamfunnet på Kongsberg.
Arafatberget

Arafatberget (arabisk: جبل عرفات, Jabal 'Arafat) (også kalt Arafathøyden eller Arafatfjellet) er en granittås øst for Mekka. Det er også kjent som Nådens fjell (Jabal ar-Rahmah). Åsen er stedet hvor Muhammed leverte sin avskjedstale til muslimene som hadde fulgt ham under hajj da livet hans nærmet seg slutten. Det er omtrent 70 m høyt.
Området som omringer Arafatberget kalles for Arafatsletten. Betegnelsen Arafatberget brukes noen ganger om både åsen og sletten. Det er et viktig sted i islam, fordi pilegrimene tilbringer ettermiddagen der under hajj, på den niende dag av Dhû l-Hijja (ذو الحجة). Tilstedeværelse på Arafatsletten på riktig dag er avgjørende for at pilegrimsreisen skal være gyldig. Mange pilegrimer blir værende hele natten i våkenatt.
Løvebakken (TV-serie)

Panel

Fram til 2011 bestod panelet av to faste lag bestående av med Espen Beranek Holm, Jan-Paul Brekke, Kari Slaatsveen og Pernille Sørensen som faste paneldeltakere, og med Kim Haugen og Helén Vikstvedt som vikarer. Deretter vekslet ni komikere på å være paneldeltakere: Jan-Paul Brekke, Espen Beranek Holm, Kim Haugen, Nils Petter Mørland, Andreas Tønnesland, Veslemøy Mørkrid, Kristine Riis, Kristin Jess Rodin og Cecilie Steinmann Neess.
Rosenborg Ballklub i 1997

Tabell
Birdoswald

Birdoswald, tidligere kjent som Banna, var en romersk borg som ligger i den vestlige enden av Hadrians mur i den tidligere romerske provinsen Britannia. Navnet kommer av at det tidligere lå en bondegård kalt Birdoswald her. Per 2005 er det den eneste stedet langs Hadrians mur hvor det er blitt bevist at det har vært betydelig bosetning i tiden etter romerne forlot området. Stedet er i dag emne for et arkeologisk langtidsprogram under ledelse av Tony Wilmott.
Birdoswald er det best bevarte av de 16 festningene som sto langs Hadrians mur. Den er beliggende i kommanderende posisjon i en triangulær utstikker, oppgrenset av klipper i sør og øst og med utsyn utover en bred buktning av elven Irthing i Cumbria. I romersk tid var borgen kjent som Banna, latin for «utstikker» eller «tunge», navnet var således en geografisk refleksjon.
Cumbrias fylkesråd var ansvarlig for håndteringen av borgen fra 1984 og fram til slutten av 2004 da English Heritage overtok ansvaret.

Borgen

Borgen var okkupert av romerske hjelpetropper fra rundt 112 e.Kr. og fram til rundt 400 e.Kr. I den vestlige delen av Hadrians mur, muren i seg selv ble opprinnelig bygget av torv, ble senere erstattet av stein. Steinborgen ble bygget en tid etter reisningen av muren i den vanlige spillkortformen med porter til øst, vest og sør. På innsiden ble det bygget vanlige bygninger i stein, et sentralt hovedkvarter (principia), magasiner (horrea), og brakker. Uvanlig for en borg med støttetropper var en bygning for trening (basilica exercitatoria), som kanskje reflekterte vanskelighetene med å trene soldater i et utsatt sted i nordlig England.
Bortimot 600 meter øst for Birdoswald ved foten av en bratt skråning ligger levningene av broen Willowford. Denne bar Hadrians mur over elven Irthing. Den vestvendte bevegelsen til elvens løp har i århundrenes løp etterlatt det østlige landfestet av broen høy og tørr mens det vestlige landfestet har antagelig blitt ødelagt av erosjon. Uansett, de meget modifiserte levningene som er synlige er meget imponerende syn. Fram til 1996 var disse levningene ikke direkte tilgjengelig fra borgen, men de kan nå bli nådd via en gangbro som ble senket ned i posisjon med et militærhelekopter.

Maiden Way

Borgen ved Birdoswald var knyttet til en romersk veg, kjent som Maiden Way, som gikk til utpostfestningen Bewcastle, nær 12 km lengre nord. Det kunne bli gitt signaler mellom de to festningene ved hjelp av to signaltårn.

Birdoswald i dag

I dag er borgen drevet av English Heritage som «Birdoswald Roman Fort». Besøksenteret har visninger og rekonstruksjoner av borgen, utstilling om livet i romersk Britannia, stedets historie i årenes løp og arkeologiske oppdagelser fra 1800- og 1900-tallet. Besøkende kan spasere på utsiden langs de utgravde levningene av borgen.
Ceratoryctoderus

Utseende

Store (40-60 millimeter), mørkbrune biller, kroppen nokså matt og forholdsvis avlang til hornbiller å være. Hannen er vanligvis mye større enn hunnen, og har horn på hodet og en dyp, U-formet uthuling av pronotum som i midten når nesten tilbake til roten. Hodet har to korte horn eller et bredt som er kløvet i spissen, på pronotum er det en eller to brede tenner på hver side av uthulingen.
Forleggen (protibia) har tre tenner på utsiden.

Utbredelse

Slekten forekommer i alle fall på Sulawesi.
Kvantemedisin

Kvantemedisin er en form for alternativ behandling der et elektronisk apparat hevdes å kunne brukes til å diagnostisere og behandle sykdom. Utøverne selv forklarer kvantemedisin som «læren om kroppens cellekommunikasjon og metoder for å bruke kroppens informasjonssystem til å lese av og gjøre korreksjoner ved hjelp av datastyrt apparatur». Ut fra den vitenskapelige dokumentasjonen som foreligger, må kvantemedisin sies å være en pseudovitenskapelig metode.
At the Earth's Core

Handling

Handlingen er lagt til Viktoriatidens England der forskeren Dr. Abner Perry og hans amerikanske sponsor David Innes skal testkjøre Perrys nye oppfinnelse. Oppfinnelsen blir kalt The Iron Mole og er et slags fartøy som er i stand til å drille seg ned i jorden. Fartøyet viser seg å være langt kraftigere enn de hadde ant, og etter en stund ender de ved jordens sentrum. De setter så kursen oppover mot overflaten, men på vei dit kollapser fartøyet. Da de går ut oppdager de at de befinner seg i en grottelignende verden og oppdager til sin forbløffelse den er bebodd av levende skapninger og planter. Der blir de utfordret både av menneskelige urskapninger og forhistoriske dyr fra dinosaurusenes tidsalder.

Om filmen

Filmen fikk lunken mottakelse av kritikerne og har bare oppnådd 33 % på Rotten Tomatoes. Den kjente amerikanske filmkritikeren Roger Ebert gav den en av fire stjerner.
Den ble nominert til en Saturn Award i kategorien beste fantasyfilm.
Paula Wold

Liv og virke

Wold ble født i Trøgstad i 1929 som datter av Peder og Sofie Reinfjord. Hun var nummer to av seks søsken og vokste opp på småbruket Stenbøl. Her drev hun med gårdsarbeid og var med som kokke på flere gårder i slaktetiden. Senere jobbet hun også på apotek.
Hun ble utdannet til sykepleier på Aker og tok praksis på Dikemark sykehus. Her møtte hun gårdsbestyrer Ola Wold, sønn av Olav Erlingsen Wold, og de giftet seg i 1953. De fikk tre døtre i perioden 1954 til 1961 og spilte en aktiv rolle i lokalsamfunnet; blant annet var Wold aktiv i husmorlaget. Familien bodde på Dikemark til 1961. Da flyttet hun til Moss med familien etter at mannen Ola hadde fått jobb som konsulent ved Moss Aktiemøller.
Wold jobbet som oldfrue på Moss sykehus i et år før hun gikk inn som styrer på Det Petersonske Aldershjem på Rosnes. Et år senere ble hun sykepleier på Moss sykehus.
Også i Moss ble Wold aktiv i husmorforeningen. Hun var med på å starte barneparker og barnehager, en arbeidsstue for eldre, sosialtjeneste for ungdom, kursvirksomhet for damer m.m. Hun var også med på å starte hjelpepleierskole på Malakoff videregående skole. Som sykepleier hadde hun mange meninger om helsepolitikk, noe som var med på å motivere henne til å gå inn i politikken. Hun var politisk aktiv fra 1968 til 1991.
Wold trakk seg tilbake fra aktiv politikk da hun pensjonerte seg på 1990-tallet. Etter flere år med skrantende helse døde hun i 2013.

Politikk

Som politiker var Wold kjent for sine sterke meninger og sin standhaftighet i politiske saker. Hun ble kjent for sin store aktivitet og gjennomføringsevne; gjennom sin aktivitet i bygningsrådet fremmet hun et ønske om å utvikle gode bomiljøer i byen (her: tett, lav
bebyggelse) som blant annet resulterte i at det ble satt grenser for hvor høy ny boligbebyggelse kunne være. Hun var også formann for en støttekomité satt opp for styringsgruppen for Rv120, hun satt i Sentrumskomiteen fra 1975, var formann for Eldreomsorgskomiteen oppnevnt 1977 og Byfornyelseskomiteen nedsatt 1979. Wold jobbet også her mot nybygging av store byblokker i forbindelse med byens vekst, og gikk i stedet inn for bygging av lavere rekkehus og andre mindre øyensynlige byggverk. Partiet Høyres påtrykk i saker om boligtetthet i denne perioden ga utslag i at eneboligfelter og rekkehus ble foretrukket bygd (f.eks. på Kambo) fremfor «ruvende blokkbebyggelse» flere steder.

Dødsfall og begravelse

Wold døde i 2013 etter lengre tids sykdom. Hun ble gravlagt ved Moss kirkegård, ved siden av sin mann Ola, som døde alt i 1984.
Ricardo Lucas

Landslaget

Ricardo Lucas spilte 5 landskamper for Brasils herrelandslag.
Himation

Liknende plagg

Himation tilsvarte romernes pallium, et langt klede som ble drapert rundt skuldrene på embetsmenn og seinere utviklet seg til en ullkrage for erkebiskoper og paver. Himation var mindre stoffrik og voluminøs enn togaen i Romerriket, en drapert ytterkappe som opprinnelig ble båret av frie borgere av begge kjønn, men seinere ble fornem mannsdrakt.
Metulla

Metulla er en nordisraelsk grenselandsby på grensen mot Libanon med 1600 innbyggere. Mellom Metullah og Kfar Kila på libanesisk side lå den israelske grensestasjonen Fatimah, og grenseområdet med kallenavnet på israelsk side «Det gode gjerdet» (The Good Fence).
Metulla har for tiden mange fremmedarbeidere fra Thailand, selv om stedet tradisjonelt har hatt mange ansatte fra libanesisk side av grensen.
Porsche 550

Replikaer

Porsche 550 er blant de oftest kopierte klassiske bilmodellene, sammen med modeller som Shelby Cobra og Lotus Seven. En rekke selskaper har startet opp i løpet av de siste 25 årene, og noen av dem bygger nær eksakte replikaer fra bunnen av, inkludert plattformer bygget på nøyaktige mål fra Porsches egne tegninger.
Jailbreak (album)

Jailbreak er den irske hardrock-gruppa Thin Lizzys sjette studioalbum og deres største suksess. Albumet ble innspilt i Ramport Studios i London fra desember 1975 og utgitt 1976. Dette albumet skulle bli gruppas kommersielle gjennombrudd i USA med 18.-plass som beste plassering på salgslistene. Plata inneholder hiten «The Boys Are Back in Town».
Produsent på plata var John Alcock.
Tittellåten «Jailbreak» ble også utgitt som singel med «Running Back» på B-siden.

Sporliste

Alle sanger er skrevet av Phil Lynott der ikke annet er oppgitt.

Band

Phil Lynott – bassgitar, vokal, akustisk gitar
Scott Gorham – gitar
Brian Robertson – gitar
Brian Downey – trommer, perkusjon
Jinta

Jinta (kinesisk: 金塔县; pinyin: Jīntǎ Xiàn) er et fylke i provinsen Gansu i Folkerepublikken Kina. Det ligger i byprefekturet Jiuquan.
I 1999 var folketallet på 137 816 innbyggere.
Løve (symbol)

Løve er brukt som symbol, dekorasjon og kjennetegn. Bruk av løve som symbol er beskrevet flere steder i Bibelen og ses i bildende kunst. Som kjennetegn for guddom, konge eller annen statsmyndighet er løver brukt i mynt, segl, faner, flagg og våpenskjold, på byggverk, som relieff og  skulptur m.v. Stiliserte løvefigurer og løvehoder brukt på lignende måter er kjent allerede fra oldtiden i Midtøsten, fjerne østen og Nord-Afrika. 
Løve som symbol har stått for Jesus og de gode makter, såvel som for djevel og de onde makter. Løve er dermed et typisk eksempel på at et symbols betydning (det vil si tolkning) kan variere veldig mye med tid og sted.
Løve i europeiske våpenskjold er en grafisk og stilisert figur som ligner mer på en jaktgepard med smal kropp, lite hode og lang busket hale.
Løve eller løver inngår i europeiske riksvåpen for bl.a. Norge, Danmark (gående løver) , Sverige, Finland, Estland (gående), England (gående), Skottland,  Belgia, Nederland, Luxembourg, Spania, Tsjekkia, Montenegro (stående), Bulgaria. Løvefigurer i statsvåpen har også bl.a. Georgia (skjoldholdere), Marokko (skjoldholdere), Sierra Leone (gående og skjoldholdere), Sri Lanka (stående) og Dominica (hjelmtegn). 
Løve ble fra senmiddelalderen en såvidt vanlig figur i europeiske våpenskjold, at det ble uttalt i heraldiske læreskrifter at «den som ikke har en våpenfigur, tar en løve». Likevel fortsatte løven å ha høy prestisje som våpenfigur, blant annet i våpen for de  utenekteskapelige barna til de dansk-norske unionskongene med navnet «Gyldenløve». Det er løver i forskjellige utforminger i norske kommunevåpen og slektsvåpen, bl.a. for Rødøy kommune (liggende løve) og slektene Hegermann, Løvenskiold, Printz, Sommerfelt, Tordenskiold med flere.
I våpenskjold finnes løver i mange forskjellige stillinger: opprett, stående, gående, sittende, liggende, oppspringende m. fl. Vi kan se andre former bl.a. halve løver, løver med dobbelthale eller uten hale, ett eller flere løvehoder, en eller flere løvelabber,løver med to hoder eller et løvehode med to kropper. Heraldiske løver forekommer med tilleggsfigurer, bl.a. ulike typer kroner på hodet, hodet i en hjelm, samt to vinger fra kroppen og en glorie rundt hodet til Markusløven i byvåpenet til Venezia. 

Deler av løver kan inngå i fantasi- og fabeldyr. Det finnes løve som har en fiskehale til underkropp bl.a. i byvåpenet til Manila, og som skjoldholder for det engelske Merseyside County Council. Fabeldyret griff har overkroppen som en ørn og underkroppen til en løve, og det er bl.a. i fylkesvåpenet til Troms og i slektsvåpenet til Bjarkøyætten.
I flere våpenskjold og andre offentlige kjennetegn utenom Europa, bl.a. i afrikanske land, brukes mer naturtro utforminger av løver, i stedet for de europeiske stiliseringene. Det er bl.a. egne utforminger av en løvefigur i  Indias riksvåpen, av løvene i Sri Lankas riksvåpen og i Etiopias tidligere flagg , samt av en opprett løve i Jerusalems israelske byvåpen.
Sankt Veits-danserne

Sankt Veits-danserne er kallenavn på flere tilfeller av dansemani i middelalderen og personene om ble grepet av manien. Sankt Veits-dans var en massepsykose (massehysteri) der mennesker uforklarlig begynte å danse ukontrollert og fortsatte til de ikke orket mer. En rekke slike hendelser er kjent fra Rhindalen og Moseldalen i Tyskland, blant annet i Strasbourg sommeren 1518. Personer skal ha holdt på i flere døgn. Noen kastet seg i Rhinen eller andre elver for å gjøre slutt på plagene, andre døde av utmattelse og uttørking i den varme sommersola.
Den engelske legen Thomas Sydenham (1624–1689) var den første som tok i bruk betegnelsen som navn på chorea, en sykdom der den syke får ufrivillige rykninger i armer, bein og ansikt.

Ordbakgrunn

Ordet «sanktveitsdans» kom til dansk og norsk kom via det tyske Sankt Veitstanz,  som betyr «Sankt Vitus’ dans», fra middelalderlatin chorea sancti Viti, oppkalt etter helgenskikkelsen St. Vitus som en trodde kunne stoppe dansen.

Forklaringer

I samtiden ble oppførselen først forklart med demonbesettelse, men lidelsene ble etterhvert forklart som en straffedom fra Gud. Angivelig skulle sankt Vitus, også kalt sankt Veit, på guddommens vegne straffe menneskene med vill dans som følge av deres synd. Sankt Vitus fikk ansvaret for dansemanien fordi det første tilfellet skal ha oppstått på festdagen for nettopp denne helgenen. 
I nyere tid er den merkelige lidelsen foreslått forklart med bakterieangrep eller forgiftning. John Waller tror isteden den smittsomme dansemanien kan ha utviklet seg som massehysteri på grunn av uvanlig høyt stressnivå. I boka A time to dance a time to die hevder han at den bisarre dansingen i Strasbourg var knyttet til den katolske læren og troen på helgener. Waller viser til at tilsvarende hendelser forsvant med reformasjonen i kirken.

Navn på Sydenhams chorea

På slutten av 1600-tallet trengte den engelske legen Thomas Sydenham et navn på en sykdom som innebar ukontrollerbare muskelbevegelser. Han tok da i bruk ordet «sanktveitsdans» for lidelsen, som ble synonymt med Sydenhams chorea. På denne tiden var historiene om de opprinnelige sankt Veitsdanserne stort sett glemt.
Reidar Kaas

Kuriosa

Reidar Kaas' kjendisstatus i samtiden gjenspeiles blant annet i at Finn Bø i 1933 brukte hans navn i teksten til revyvisen Reservebaronen, da Bø ville fremheve hvilken virak tekstens hovedperson ble gjenstand for.
Diphlebiidae

Utseende

Nokså store, kraftige vannymfer, kroppen er blå i alle fall hos hannene. Vingene har vanligvis mørke områder. Ulikt de fleste andre vannymfer holder de vingene ut fra kroppen i hvile.

Levevis

Diphlebiidae er knyttet til rennende vann.
Spoon Train Audio

Spoon Train Audio var et Oslo-basert, uavhengig, norsk plateselskap som startet i 2007. Det fungerte også som et musikalsk kollektiv og management. Labelet huser blant annet artister som Einar Stray, Lama (Nils Martin Larsen), My Little Pony, The Megaphonic Thrift, Cold Mailman og The Little Hands of Asphalt.
Spoon Train Audio slo i 2009 seg sammen med bookingbyråene O My Soul og Paper Moon og dannet Spoon Train Live, et bookingbyrå som booket for et titalls norske band, samt satte opp konserter med utenlandske band rundt i Norge. Indiekollektivets største arrangement ble Band of Horses i Oslo Spektrum 20. februar 2011.
Phileucourtus

Utseende

Middelsstore, svarte hornbiller.

Utbredelse

Arten er beskrevet fra Peru.
Kristiansand børs

Kristiansand børs var en børs opprettet 6. mai 1837 i Kristiansand. På grunn av motstand fra skippere og de største handelshusene i byen, ble børsen suspendert allerede i 1841. Ikke før i 1870 ble den gjenåpnet, da i nytt hus ved Tollbodallmenningen. I 1887 flyttet børsen til Rådhusgata 3, konsul Mattiessens tidligere eiendom. Her ble børsen værende til bygningen ble revet midt på 1960-tallet. Kristiansand børs opphørte i 1991.